倫敦馬拉松|最快港人謝覺偉推前PB近5分鐘 「只可以講唔及格」
在星期日(21日)舉行的倫敦馬拉松,「阿歹」謝覺偉跑出2小時24分27秒,全場第46名,刷新個人最快成績(PB),並成為今屆倫馬的最快港人。謝覺偉之前的馬拉松PB為去年東京馬拉松跑出2小時29分20秒,經過一年苦練,今次倫馬將PB推前近5分鐘。他賽後表示搏盡了,很辛苦,但他自評表現不及格。
跟隨日藉教練川尾慎悅訓練的謝覺偉,花了6星期去準備倫馬,一日操兩課,一星期平均跑200公里。他聽從教練安排,集中速度訓練,「教練其實好好人,我都好相信教練,反而佢令到我心態上轉變咗好多,我真係一個運動員,教練其實唔難頂呀」。
今屆倫馬在當地時間周日早上10時開跑,謝覺偉表現穩定,頭半程保持3分20秒左右的「披醒」,以1小時10分37秒走完半程。他表示頭半程成績合乎預期,「頭半馬都係按照教練安排畀我嘅時間去跑,我做到晒只不過之後有少少捱打咁去跑」。
在後半程,他的配速稍降,跌到約每公里3小時30秒,以2小時24分27秒衝線,總成績排46位,全場男子第40位,全程平均配速為3分25秒。
「因為有少少路段好大風,追(吹)到個人好凍,不斷咁搵人跟住擋風……沿途打氣真係一流!仲有好多認識嘅朋友同屋企人打氣先可以捱到返終點!」謝覺偉賽後一日回覆記者寫道。
在倫馬,謝覺偉將個人的馬拉松最佳成績推前4分53秒。他之前的馬拉松PB是去年3月的東京馬拉松,跑出2小時29分20秒。在去年11月的紐約馬拉松及今年1月的渣打香港馬拉松,他都無緣PB,紐馬跑出2小時30分13秒,而渣馬因中途肚痛上洗手間造出2小時29分47秒。
2小時24分27秒,努力一年多後,他再刷新PB。透過贊助商New Balance的社交網站,謝覺偉賽後表示:「真的搏盡了!很辛苦!」
作為全職跑手,謝覺偉承認比賽有壓力,並非用享受心態去面對倫馬。他在回覆的記者的短訊續道:「呢個比賽我係用一個運動員身份去跑,所以唔多唔少都好大壓力,因為無成績就咩都無,所以唔會享受同用完成嚟去跑呢場比賽,所以我用一種上戰場心態去跑好佢。」
「因為教練安排訓練都做到,點解比賽唔得?」
儘管PB已經推前近5分鐘,但謝覺偉仍不滿意。他表示:「呢個PB我唔會用滿意嚟形容,其實我唔係太開心,我只可以講唔合(及)格,返嚟繼續努力訓練啦。」
謝覺偉是一位山、路兩棲的長途跑手,既會參加路賽的馬拉松,亦會出戰以數十公里計的越野跑賽。他透露下個比賽將轉戰山上,參加UTMB的100公里CCC賽事。
「點樣去平衡路賽同山賽,畀小小目標自己,好好選擇比賽去做訓練、去準備,呢樣係我一貫做法。」